Söguþráður Það eru liðin sextán ár síðan æskuvinirnir og lögreglufélagarnir Marcus Burnett og Mike Lowrey börðust síðast við eiturlyfjabaróna og annan óþjóðalýð í Miami og er óhætt að segja að þeir hafi hægt á sér að undanförnu enda báðir komnir nálægt því að fara á eftirlaun . En skyndilega er friðurinn úti ! Albanskur málaliði skýtur upp kollinum , staðráðinn í að hefna bróður síns sem féll í einum skotbardaganum við þá félaga . Og við þeirri vá verða þeir auðvitað að bregðast ... Söguþráður 1917 gerist í fyrri heimsstyrjöldinni , nánar tiltekið í NorðurFrakklandi vorið 1917 , þegar tveimur breskum hermönnum , Schofield og Blake , er falið að koma þeim áríðandi skilaboðum til 1600 - manna herdeildar sem komin er að víglínu Þjóðverja að hún sé um það bil að fara að ganga í gildru og verði þurrkuð út eins og hún leggur sig snúi hún ekki við nú þegar . Söguþráður Eftir að hafa misst eiginkonu sína fyrir sjö árum hefur hinn frægi en sérlundaði Dagfinnur dýralæknir að mestu haldið sig á herrasetri sínu þar sem hann kýs frekar félagsskap dýra en manna . En þegar Viktoría Bretadrottning veikist alvarlega ákveður Dagfinnur , ásamt sjálfskipaða aðstoðarmanninum Tomma og helstu vinum sínum úr dýraríkinu , að halda út í heim í leit að lækningu og liggur leiðin til dularfullrar eyju í Suðurhöfum þar sem hans bíður hvert ævintýrið á fætur öðru . Söguþráður Kvikmyndin gerist um ári eftir atburðina í síðustu mynd , The Last Jedi . Er komið að endalokum andspyrnunnar eða munu þau Rey , Finn og Poe finna leið sem snýr taflinu við , nú þegaer dularfull endurkoma Palpatine keisara er orðin að raunveruleika . Söguþráður Little Women er um March-fjölskylduna og þá sérstaklega Marchsysturnar fjórar , Jo , Meg , Beth og Amy , en er um leið sjálfsævisaga því Louisa May byggði hana á eigin lífi og systra sinna þriggja . Þótt þær systur væru samrýndar voru þær ólíkar að því leyti að þær horfðu hver með sínum augum á framtíðina . Þannig voru t.d. þær Meg og Amy vissar um að þeim yrði best borgið með því að giftast góðum mönnum ( á ólíkum forsendum samt ) á meðan Jo ( sem í raun er Louisa May ) vildi skapa sér sjálfstætt líf , óháð því hverjum hún myndi svo giftast – ef hún myndi giftast . Sagan þykir gefa ómetanlega innsýn í líf milli - og yfirstéttarfólks í Bandaríkjunum á árunum eftir bandarísku borgarastyrjöldina , er í senn áhrifarík og ógleymanleg og inniheldur bæði mikla rómantík og góðan húmor . Söguþráður Spæjari rannsakar dauða ættföðurs í sérkennilegri og átakagjarnri fjölskyldu . Þegar hinn þekkti glæpasagnahöfundur Harlan Thrombley finnst látinn á heimili sínu , rétt eftir 85 ára afmæli sitt , þá er hinn hnýsni en jafnframt háttprúði rannsóknarlögreglumaður Benoit Blanc ráðinn til að rannsaka málið . Söguþráður Þær Mel og Mia eru bestu vinkonur sem hafa gengið saman í gegnum súrt og sætt og reka sína eigin verslun með förðunarvörur . Sá rekstur hefur hins vegar ekki gengið sem skyldi upp á síðkastið og þegar viðskiptakonan Claire Luna býðst til að koma þeim til bjargar með meira en milljón dollara innspýtingu telja þær sig himin hafa höndum tekið – eða allt þar til þær uppgötva að Claire er sannkallaður úlfur í sauðargæru . Söguþráður Hér segir frá því þegar þau Elsa , Anna , Kristoff , Ólafur og hreindýrið Sveinn halda norður á bóginn í leit að uppruna þess töframáttar sem Elsa býr yfir . Þar lenda þau í mögnuðu og verulega óvæntu ævintýri , en einnig hættum sem verða til þess að öfugt við ótta Elsu í fyrri myndinni um að kraftur hennar væri of mikill óttast hún nú að krafturinn verði ekki nægur . Ljóst er að til að stöðva hann dugar ekki dúfa sem er ekki einu sinni búin að læra að fljúga – nema eitthvað meira komi til ! Söguþráður Jojo er tíu ára drengur í ungliðahreyfingu Adolfs Hitlers , svonefndri Hitlersæsku , þar sem ungdóminum er m.a. kennt að meðhöndla vopn og að gyðingar séu rót alls ills . Þegar Jojo , sem á sér ímyndaðan vin að nafni Adolf , uppgötvar dag einn að móðir hans hefur falið gyðingastelpu í húsi þeirra neyðist hann til að endurmeta allt sem hann hefur lært um nasisma . Söguþráður Ford v Ferrari er sönn saga um samstarf kappakstursmannsins Kens Miles og bílasmiðsins og frumkvöðulsins Carrolls Shelby sem árið 1966 fengu 90 daga til að setja saman bíl hjá Ford-verksmiðjunum sem gæti sigrað Ferrari í Le Mans-kappakstrinum , en Ferrari-bifreiðar báru á þessum tíma höfuð og herðar yfir aðra kappakstursbíla . Þótt hinn sólarhringslangi Le Mans-kappakstur sem fram fór 18. – 19. júní 1966 sé hápunktur þessarar myndar er sjónum hér fyrst og fremst beint að þeim félögum Ken Miles og Carroll Shelby sem voru gerólíkir að upplagi en áttu kappakstursáhugann sameiginlegan . Söguþráður Þegar fasteignasalinn Peter Spencer fer að skoða hús sem honum hefur verið falið að selja kemst hann að því að húsið er alls ekki yfirgefið eins og það átti að vera . Hann lætur lögreglukonuna Muldoon vita að eitthvað dularfullt sé á seyði í húsinu og hún á eftir að uppgötva sér til skelfingar að hver sá sem stígur fæti inn fyrir þröskuld þess er í raun dæmdur til dauða . Söguþráður Rúmu ári áður en Metoo-hreyfingin fór á flug um allan heim í kjölfar ásakana fjölda kvenna í garð kvikmyndaframleiðandans Harveys Weinstein um kynferðisglæpi varpaði fyrrverandi fréttakona Fox News-sjónvarpsstöðvarinnar , Gretchen Carlson , sprengju á sinn gamla vinnustað þegar hún kærði stjórnarformann Fox New , Roger Ailes , fyrir að hafa rekið sig vegna þess eins að hún vildi ekki þýðast hann kynferðislega .